Karo vilkai. Desantininkai

Karo vilkai. Desantininkai () – istorinis serialas apie II pasaulinį karą. Centrinė serialo ašis – „Lengvoji kuopa“ (Easy company), 506-asis desantininkų pulkas, priskirtas prie 101-osios aviacijos divizijos (JAV armija). Veiksmas vyksta nuo treniruočių Toccoa stovykloje, Džordžijos valstijoje iki karo misijų Europoje: JAV desantininkų išlaipinimas Normandijoje, Operacija „Rinkos sodas“, Bastonės apgultis bei Kelšteinhauso užėmimas.

JAV serialas pradėtas rodyti HBO kanalu 2001 m. rugsėjo 9 d. Lietuvoje per BTV kanalą pradėtas rodyti 2011 m. lapkričio 23 d.

Kūrimas 

Sprendimui kurti serialą, daugiausiai įtakos padarė Tom Hanks ir Erik Jendresen, praleidę ne vieną mėnesį rašydami scenarijus serijoms. Steven Spielberg rūpinosi galutiniu „visų galų suvedimu“ seriale, nes jis jau turėjo tokios patirties, praeityje filmavęs filmą „Gelbstint eilinį Rajaną“.

Daug smulkių detalių serialo kūrybinei grupei atskleidė Donald Malarkey, buvęs „Lengvosios kuopos“ kareivis, dalyvavęs minėtuose veiksmuose.

Filmavimui HBO kompanija išleido 125 milijonus dolerių, tai buvo pats brangiausias serialas tuo metu. Šį titulą išlaikė iki pradedant filmuoti kitą istorinį serialą „Ramusis vandenynas“, apie tą patį II pasaulinį karą, tik, kad įvykiai vaizduoti jau iš Ramiojo vandenyno fronto.

Filmavimas 

Apie 10 mėnesių filmavimo grupė praleido Anglijoje, Hartfordšyro grafystėje įsikūrusiame „Hatfield“ oro uoste. Jame buvo atkuriami įvairūs Europos miestai: Bastonė Belgijoje, Eindhovenas Olandijoje, Karentanė Prancūzijoje.

Bakingamšyro grafystės miestas Hambledenas buvo panaudotas filmuojant pasiruošimo, išsilaipinimui žemyninėje Europoje, scenoms bei vėlesniems epizodams.

Breinzo miestas Šveicarijoje buvo nufilmuotas imituojant veiksmus Vokietijoje ir Austrijoje.

Įvertinimas 

 Karinas Džeimsas (Caryn James) iš „New York Times“ laikraščio šiam serialui davė 54-ą vietą iš šimtuko TV gide, įvertinančiame geriausias televizijos laidas.

 Pirmoji serija, parodyta 2001 m. rugsėjo 9 dieną, surinko net 10 mln. žiūrovų auditoriją. Tačiau dėl po dviejų dienų įvykusios Rugsėjo 11-osios tragedijos kanalui teko išleisti nemažai pinigų reklamos kampanijai, nes antrosios serijos žiūrimumas smuko iki 7,2 mln žiūrovų.

 Serialas buvo nominuotas 19-ai Emmy apdovanojimų, laimėjo 6-is. Taip pat laimėjo 1-ą Auksinį gaublį kategorijoje „Geriausias mini-serialas arba filmas sukurtas televizijai“.

Aktoriai 
 Nicholas Aaron – eilinis Robert „Popeye“ Wynn
 Kirk Acevedo – vyresnysis seržantas Joseph Toye
 Eion Bailey – eilinis David Webster
 Jamie Bamber – leitenantas Jack E. Foley
 Philip Barantini – seržantas Wayne „Skinny“ Sisk
 Ben Caplan – grandinis Walter „Smokey“ Gordon
 Michael Cudlitz – vyresnysis seržantas Denver „Bull“ Randleman
 Dale Dye – pulkininkas Robert F. Sink
 Jimmy Fallon – vyresnysis leitenantas George Rice
 Michael Fassbender – štabo seržantas Burton P. „Pat“ Christenson
 Dexter Fletcher – seržantas John Martin
 Ezra Godden – vyresnysis eilinis Robert Van Klinken
 Rick Gomez – seržantas George Luz
 Stephen Graham – vyresnysis eilinis Myron „Mike“ Ranney
 Scott Grimes – štabo seržantas Donald Malarkey
 Colin Hanks – leitenantas Henry „Hank“ Jones
 Tom Hardy – eilinis John Janovec
 Nolan Hemmings – vyresnysis seržantas Charles Grant
 Peter Youngblood Hills – štabo seržantas Darrel „Shifty“ Powers
 Mark Huberman – eilinis Lester „Leo“ Hashey
 Frank John Hughes – vyresnysis seržantas William „Wild Bill“ Guarnere
 Robin Laing – vyresnysis eilinis Edward „Babe“ Heffron
 Mark Lawrence – grandinis William Dukeman
 Matthew Leitch – vyresnysis seržantas Floyd „Tab“ Talbert
 Damian Lewis – majoras Richard Winters
 Ron Livingston – kapitonas Lewis Nixon
 James Madio – seržantas Frank Perconte
 Rocky Marshall – grandinis Earl „One Lung“ McClung
 Tim Matthews – vyresnysis eilinis Alex Penkala
 James McAvoy – eilinis James Miller
 Peter McCabe – grandinis Donald Hoobler
 Ross McCall – grandinis Joseph Liebgott
 Stephen McCole – vyresnysis leitenantas Frederick Heyliger
 Neal McDonough – vyresnysis leitenantas Lynn „Buck“ Compton
 Phil McKee – pulkininkas leitenantas Robert L. Strayer
 Rene Moreno – eilinis Joseph Ramirez
 David Nicolle – leitenantas Thomas Peacock
 Jason O’Mara – vyresnysis leitenantas Thomas Meehan
 Peter O’Meara – vyresnysis leitenantas Norman Dike
 Simon Pegg – viršila William Evans
 Bart Ruspoli – eilinis Edward Tipper
 David Schwimmer – kapitonas Herbert Sobel
 Matthew Settle – kapitonas Ronald Speirs
 Richard Speight Jr. – seržantas Warren „Skip“ Muck
 Douglas Spain – eilinis Antonio Garcia
 Shane Taylor – seržantas Eugene Roe
 Donnie Wahlberg – leitenantas Carwood Lipton
 Rick Warden – vyresnysis leitenantas Harry Welsh
 Marc Warren – seržantas Albert Blithe

Šaltiniai 

JAV televizijos serialai
Jungtinės Karalystės televizijos serialai